Esau í haldi lögreguBernhard Esau , fyrrverandi sjávarútvegsráðherra Namibíu , hefur verið færður til yfirheyrslu samkvæmt útvarpsstöð í Namibíu . Hann sést hér með Þorsteini Má Baldvinssyni á heimili tengdasonar sjávarútvegsráðherrans sem er lykilmaður í mútumálinu . Þá mun Ricardo Gustavo , fyrrverandi framkvæmdastjóri fyrirtækisins Namgomar , einnig vera í haldi samkvæmt útvarpsstöðinni . Gustavo var framkvæmdastjóri fyrirtækisins Namgomar sem Samherji fékk kvóta í gegnum á grundvelli milliríkjasamnings við Angóla sem gerður var gagngert til þess að hægt væri að útvega Samherja meiri kvóta . Fyrir þennan kvóta greiddi Samherji hálfan milljarð í mútur til skúffufélags í Dubaí . Þetta gerist í kjölfar opinberunar upplýsinga um að sjávarútvegsráðherrann hafi verið einn þeirra sem tók við stórfelldum mútugreiðslum frá íslenska útgerðarfélaginu Samherja á árunum 2012 til 2019 . Stundin greindi frá þessu í samstarfi við Wikileaks , fréttaskýringaþáttinn Kveik í Ríkissjónvarpinu og katörsku sjónvarpsstöðina Al Jazeera í síðustu viku . Eins og kom fram í umfjöllununum hafa félög í eigu Samherja greitt vel á annan milljarð króna til einstaklinga sem eru tengdir sjávarútvegsráðherranum til að tryggja fyrirtækinu aðgang að fiskveiðikvóta í landinu . Berhard Esau sagði af sér í síðustu viku ásamt dómsmálaráðherranum Sacky Shangala . Einn af mönnunum sem þegið hafa greiðslurnar frá Samherja er James Hatuikulipi , stjórnarformaður ríkisfyrirtækis sem heitir Fishcor sem meðal annars úthlutar kvóta til útgerðarfélaga í landinu . Annar sem fengið hefur fengið greitt er frændi James og tengdasonur sjávarútvegsráðherrans , Tamson „ Fitty “ Hatuikulipi . Þriðji maðurinn er fyrrverandi dómsmálaráðherra Namibíu , Sacky Shangala , sem er einn af höfuðpaurunum í skipulagningu viðskiptanna en hann var meðal annars eigandi að einu fyrirtæki sem fékk greitt frá Samherja . Sá fjórði er svo Mike Nghipunya , forstjóri ríkisfyrirtækisins Fishcor . Þeir sem tekið hafa á móti mútunum frá Samherja sem hafa hætt í opinberum störfum eftir umfjallanirnar eru því Bernhard Esaus , Sacky Shangala og James Hatuikulipi . 20. janúar 2020 Björgólfur segir að Namibíumálið muni fá skjótan endi eins og Seðlabankamálið Samherji heldur áfram að gagnrýna fjölmiðla sem fjallað hafa um Namibíumálið .